Liek na úpravu stolice pre tehotné.
Dobrý deň chcelaby som sa opytat na syrup na stolicu aby nešla ťažko v  tehotenstve som po serklazy a mam zvyseny cukor,pila som lactulozu ale to Je sladké nieco diabeticke poradiť ďakujem
Dobrý deň,
ďakujeme za Vašu otázku.
Pokiaľ máte potvrdený diabetes a musíte obmedziť príjem cukru, bolo by vhodnejšie zvoliť inú liekovu formu, keďže nie všetky sirupy na liečbu zápchy sú vhodné pre tehotné.
Na symptomatickú liečbu zápchy aj u tehotných žien je vhodný liek Forlax 10 g. FORLAX 10 g neobsahuje signifikantné množstvo cukru alebo polyolu, a preto sa môže predpísať aj diabetikom alebo pacientom na diéte bez galaktózy.  Liek Forlax 10 obsahuje účinnú látku makrogol 4000, ktorá patrí do skupiny liekov nazývaných osmotické laxatíva (preháňadlá). Účinkuje tak, že dodáva vodu do stolice, čo pomáha prekonávať problémy spôsobené veľmi pomalými pohybmi čriev. Účinok sa dostaví obvykle za 24–48 hodín. Tesne pred použitím sa obsah každého vrecka rozmieša v približne 50 ml vody a užije sa ráno. Výsledný roztok je číry a priehľadný ako voda. Bez porady s lekárom užívajte prípravok Forlax®10g maximálne 2 týždne. Pokiaľ Vaše problémy po 2 týždňoch liečby pretrvávajú, poraďte sa s lekárom.
S pozdravom
PharmDr. Patrícia Čečková